armvectores/hy_wikipedia_2023 huggingface dataset:
Միջերկրածովյան խաղեր 1955

1955 թվականի Միջերկրածովյան խաղեր, թվով երկրորդ Միջերկրածովյան սպորտային խաղերը, որը տեղի է ունեցել 1955 թվականի հուլիսի 15-ից 25-ն ընկած ժամանակահատվածում Ֆրանկիստական Իսպանիայի Բարսելոնա քաղաքում։ Մասնակցել են թվով 1,135 աթլետներ 10 պետություններից։ Մասնակից հավաքականներն էին Եգիպտոսը, Ֆրանսիան, Հունաստանը, Իտալիան, Լիբանանը, Մոնակոն, Մալթան, Իսպանիան, Սիրիան և Թուրքիան։ Նախատեսված էր 102 մեդալներ 19 տարբեր սպորտաձևերի համար։
Ամենաշատ քանակությամբ մեդալներ վաստակել է Իսպանիան, սակայն որպես հյուրընկալող երկիր չի ճանաչվել հաղթող։ Առաջին տեղն է զբաղեցրել Ֆրանսիան, երկրորդը՝ Իտալիան, իսկ երրորդ պատվով հորիզոնականը՝ Եգիպտոսը։ Մրցույթներն անցկացվել են Բարսելոնայի օլիմպիական մարզադաշտում։ 1929 թվականին կառուցված սպորտային կոմպլեքսը առաջնությանն ընդառաջ վերակառուցվել է։
Համաեվրոպական այս խաղերի խորհրդանիշը համարվող Միջերկրական ծովի ջրով պատկերանիշն այս առաջնության ընթացքում օգտագործվել է առաջին անգամ։


== Մասնակից ազգեր ==
Ստորև ներկայացված են 1955 թվականի Միջերկրածովյան խաղերի մասնակից պետությունները, իսկ փակագծերում նշված են հավաքած մեդալների քանակը։


== Սպորտաձևեր ==
Միջերկրածովյան խաղերի սպորտաձևերն են`


== Մեդալներ ==
Ստորև ներկայացված են 1955 թվականի Միջերկրածովյան խաղերի մասնակից տասը պետությունների արդյունքները՝ ըստ վերջիններիս պատվիրակների հավաքած մեդալների։


== Հետաքրքիր փաստեր ==
1955 թվականի Միջերկրածովյան խաղերի մեկնարկն ազդարարել է Իսպանիայի բռնապետ գեներալ Ֆրանցիսկո Ֆրանկոն։


== Ծանոթագրություններ ==
Ֆոգտսբուրգ (Կայզերշտուլ)

Ֆոգտսբուրգ (գերմ.՝ Vogtsburg im Kaiserstuhl), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 5680 մարդ (ըստ 2010 թվականի դեկտեմբերի 31-ի)։ Տարածքը կազմում է 37,40 կմ²։ Պաշտոնական կոդ՝ 08 3 15 133։ 
Քաղաքն բաժանված է 7 քաղաքյին համայնքների։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Փլիմուտ շրջան (Այովա)

Փլիմուտ շրջան (անգլ.՝ Plymouth County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 2.238 կմ² է, բնակչության թվաքանակը՝ 24.986 (2010 թվականի տվյալներով)։ Շրջկենտրոնն է Լը Մարս բնակավայրը։ Կազմավորվել է 1851 թվականին։ Կոչվել է Մասաչուսեթս նահանգի Փլիմուտ շրջանի ու քաղաքի անունով։ 


== Ծանոթագրություններ ==
Արկազանի գետ

Արկազանի, գետակ Հայկական լեռնաշխարհում, Արփայի ավազանում, նրա աջակողմյա վտակը։ Անվան ծագումը գալիս է հավանաբար Արկազն գետի անունից։


== Ծանոթագրություններ ==
Նիվկի (գյուղ, Ռուդնյանսկի շրջան)

Անվան այլ կիրառումների համար տե՛ս՝ ՆիվկիՆիվկի (ռուս.՝ Нивки), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չառլևուա շրջան (Միչիգան)

Չառլևուա շրջան (անգլ.՝ Charlevoix County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 3,603 կմ² է, բնակչությունը՝ 25,949 մարդ (2010 թ. տվյալներով)։ Շրջկենտրոնն է Չառլևուա բնակավայրը։ Կազմավորվել է 1869 թ.։
Թիմուրի երդումը

«Թիմուրի երդումը» (ռուս.՝ «Клятва Тимура»), խորհրդային մանկական արկածային գեղարվեստական ֆիլմ, որը նկարահանվել է Միավորված Ստալինաբադի կինոստուդիայում և «Սոյուզդետֆիլմում» 1942 թվականին ռեժիսորներ Լև Կուլեշովի և Ալեքսանդրա Խոխլովայի կողմից Արկադի Գայդարի օրիգինալ սցենարով։ Արկադի Գայդարի վերջին սցենարն է։


== Սյուժե ==
Ֆիլմը «Թիմուրը և նրա թիմը» ֆիլմի շարունակությունն է, որը նկարահանվել է 1940 թվականին և պատմում է Թիմուրի թիմի շտաբի կյանքի մասին Հայրենական մեծ պատերազմի առաջին օրերին։
Թիմուրի ջոկատը հաղթել է շրջապատի մրգատու այգիները դատարկած տղաների խմբավորմանը։ Թիմուրականներն անշահախնդիր բարի գործեր են անում և օգնում նրանց, ովքեր օգնության կարիք ունեն։ Խմբավորման առաջնորդ Միշկա Կվակինն անցել է թիմուրականների կողմը, և միայն «Ֆիգուրան» է շարունակում խուլիգանություն անել գյուղում։
Ֆիլմի հիմնական գաղափարն այն է, որ զավթիչների դեմ պայքարում օգուտ կարող են բերել նույնիսկ երեխաները։


== Դերերում ==
Լիվի Շչիպաչյով – Թիմուր
Ալեքսանդր Պուտկո – Գեյկա, թիմուրական
Վոլոդյա Պիմենով – «Ֆիգուրա»
Եկատերինա Դերևշչիկովա – Ժենյա
Յուրա Սոլնցև – Սիմակով
Բորիս Յասեն – Միշկա Կվակին
Մարինա Կովալևա – Օլգա Ալեքսանդրովա
Նիկոլայ Անենկով – գնդապետ Ալեքսանդրով
Պյոտր Գալաջև – վարորդ (լուսագրերում նշված չէ)
Սերգեյ Կոմարով – ծեր մարդ (լուսագրերում նշված չէ)
Վլադիմիր Բալաշով – տղա (լուսագրերում նշված չէ)


== Պատմություն ==
1942 թվականի հոկտեմբերին ֆիլմն էկրան է բարձրացել, բայց Արկադի Գայդարը չի տեսել այն, նա մահացել է 1941 թվականի հոկտեմբերի 26-ին։


== Նկարահանող խումբ ==
Սցենարի հեղինակ՝ Արկադի Գայդար
Ռեժիսորներ՝ Լև Կուլեշով
Երկրորդ ռեժիսոր՝ Ալեքսանդր Խոխլովա
Օպերատոր՝ Միխայիլ Կիրիլով
Օպերատորի օգնական՝ Գ. Լևչիկովա
Նկարիչ՝ Պյոտր Գալաջև
Գրիմ՝ Ա. Իվանով
Մոնտաժի օգնական՝ Կ. Բլինովա
Կոմպոզիտոր՝ Զինովի Ֆելդման
Հնչյունային օպերատոր՝ Նիկոլայ Ազարով
Տնօրեն՝ Ս. Ռաբինովիչ


== Ծանոթագրություններ ==


== Արտաքին հղումներ ==
«Թիմուրի երդումը» (1942)
Արսեն Բագրատունի (այլ կիրառումներ)

Արսեն Բագրատունի անվամբ հայտնի են հետևյալ մարդիկ՝

Արսեն Մուշեղի Բագրատունի, խորհրդային և հայկական կինոյի ու թատրոնի դերասան։
Արսեն Կոմիտաս Բագրատունի, հայագետ, փիլիսոփա, գրող, թարգմանիչ։
Պավլոժյա

Պավլոժյա (ռուս.՝ Павложья), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շոմոկսա գետի ափում։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000013514
Հիդրոլոգիական ուսումնասիրությունների կոդը - 103001351
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Black Lives Matter

«Black Lives Matter» (BLM, հայերեն՝ Սևամորթների կյանքը նշանակություն ունի), աֆրոամերիկացիների կողմից ստեղծված միջազգային շարժում՝ ընդդեմ սևամորթների դեմ իրականացվող բռնություններին և սիստեմատիկ ռասիզմին։ Շարժման մասնակիցները պարբերաբար բողոքի ցույցեր են կազմակերպում ոստիկանության աշխատակիցների կողմից սպանված սևամորթների համար և բարձրացնում են այնպիսի խնդիրներ, որոնցից են ռասայական պրոֆիլավորում, ոստիկանական դաժանություն և ռասայական անհավասարություն։
2013 թվականին մեքսիկական արմատներով ոմն Ջորջ Զիմերմանի կողմից աֆրոամերիկացի երիտասարդ Թրեյվոն Մարտինի սպանությունից հետո սոցիալական ցանցերում սկսեցին օգտագործել #BlackLivesMatter հեշթեգը, որի հեղինակներն են Ալիշա Գերզան, Փեյտրիս Քոլորսն և Օպալ Թոմետին։ Շարժումը ավելի մեծ տարածում ստացավ 2014 թվականին՝ աֆրոամերիկացիներ Մայք Բրաունի և Էրիկ Գարների սպանություններից հետո։
«Black Lives Matter» շարժման վերաբերյալ լայն հասարակության կարծիքը տարբերվում է։ Բազմաթիվ քննադատների շրջանում (այդ թվում՝ սևամորթ) շարժումն ունի տեռորիստական, ազգայնական և ռասիստական նրբերանգներ։ Շարժմանն ի պատասխան ստեղծվել է «All Lives Matter» (հայերեն՝ Բոլորի կյանքն էլ նշանակություն ունի) արտահայտությունը, որը սակայն քննադատության է արժանացել «Black Lives Matter» շարժման գաղափարը անտեսելու և թյուրըմբռնելու համար։ Ֆերգյուսոն քաղաքում երկու ոստիանության աշխատակիցների սպանությունից հետո ոստիկանության սատարողների կողմից ստեղծվել է նաև «Blue Lives Matter» քաղաքացիական նախաձեռնությունը։


== Ծանոթագրություններ ==


== Արտաքին հղումներ ==

Պաշտոնական կայք(անգլ.)
Գարեգին Արծրունի (այլ կիրառումներ)

Գարեգին Արծրունի անուն-ազգանունը կարող է վերաբերել՝

Գարեգին Արծրունի (?-1897), ազգային գործիչ։
Գարեգին Արծրունի (19-20-րդ դարեր), թղթակից։


== Ծանոթագրություններ ==
Բելոկամենոե

Բելոկամենոե (ուկրաիներեն՝ Білокам´яне, Ղրիմի թաթարերեն՝ Süyür Taş), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Սյույուրտաշ։
2001 թվականի տվյալներով Բելոկամենոե գյուղում բնակվում էր 380 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Motor Music

Մոթոռ Մյուզիք (գերմ.՝ Motor Music), գերմանական ձայնագրման ընկերություն է, հիմնվել է 1994 թվականին։ Ունի բաժանմունքներ Համբուրգում և Բեռլինում։ Ընկերությունը նաև ունի ռադիոկայան (FM Motor) և ինտեռնետ-հեռուստաալիք (Motor TV)։


== Ձայնագրվել են ==
4Lyn
Էմի Ուայնհաուս
Die Ärzte
Bobo in White Wooden Houses
Dorfdisko
Dune
Muse
Editors
Emigrate
Emil Bulls
Rammstein
Sum 41
Onyx
JR Ewing
Feeling B
Hund am Strand
Jennifer Rostock
Klee
Koufax
Ֆիլիպ Բոա
Պատրիկ Վուլֆ
Սթելլա Գետց
Ռոբերտ Մայլզ
Ալեքսանդր Վելյանով
PeterLicht
Photonensurfer
Polarkreis 18
Schrottgrenze
Soko
Super700
TempEau
Tocotronic
Unknown Pleasure
Ween
Winson
Wir sind Helden
Yeah Yeah Yeahs
Thom Yorke
Zoot Woman


== Արտաքին հղումներ ==
Պաշտոնական կայք
Discogs.com
Վալատա

Անվան այլ կիրառումների համար տե՛ս՝ Վիլատա (այլ կիրառումներ)Վալատա (իտալերեն՝ Vallata) կոմունա Իտալիայում, Կամպանիա մարզի Ավելինո գավառում։ Զբաղեցնում է 14.4 կմ² տարածք։ Բնակչությունը 1,615 մարդ է։ Հեռախոսային կոդը՝ (+39) 0161։ Փոստային ինդեքս 13010։ Խտությունը՝ 290 մարդ/կմ²։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
(810) Ատոսսա

(810) Ատոսսա (անգլ.՝ Atossa), աստերոիդ աստերոիդների հիմնական գոտում։ Հայտնաբերվել է 1915 թվականի սեպտեմբերի 8-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,179391 ա. մ., առավելագույնը մոտենում է 1,7857 ա. մ. հեռավորության վրա և հեռանում 2,5731 ա. մ.։ Արեգակի շուրջ մեկ ամբողջական պտույտ է կատարում 1175,17 երկրային օրվա ընթացքում, իր ուղեծրով շարժվելով միջինում 0,306338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,61° անկյուն։
Ատոսսա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(810) Ատոսսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարիճ X-1

Կարիճ X-1 (անգլ.՝ V818 Sco կամ Scorpius X-1), Կարիճ համաստեղության աստղ, ռենտգենյան ճառագայթման աղբյուր, որը գտնվում է Երկրից մոտ 9000 լուսային տարի հեռավորության վրա։ Կարիճ X-1 աստղը, Արեգակից հետո, ռենտգենյան ճառագայթման ամենաուժեղ աղբյուրն է, որն երևում է Երկրից։ Նրա հզորությունը ռենտգենյան տիրույթում հավասար է 2.3×1031 Վտ կամ այն մոտավորապես 60 000 անգամ գերազանցում է Արեգակի ընդհանուր լուսավորությանը (
  
    
      
        
          L
          
            2
          
        
        
          /
        
        
          L
          
            1
          
        
      
    
    {\displaystyle L_{2}/L_{1}}
  ): Ռենտգենյան ճառագայթների փնջերը օրըստօրե փոփոխվում են և ճառագում են Կարիճ համաստեղության V818 աստղի տեսանելի լույսի նույն կետից, որի տեսանելի աստղային մեծությունը տատանվում է 12
  
    
      
        m
      
    
    {\displaystyle m}
   — 13
  
    
      
        m
      
    
    {\displaystyle m}
  :


== Բացահայտում և ուսումնասիրություն ==
1962 թվականին Կարիճի համաստեղությունում գրանցվել է տիեզերական առաջին ռենտգենյան աղբյուրը, որը կոչվել է Կարիճ X-1։ Դրա ռենտգենյան ճառագայթումը 10000 անգամ հզոր է եղել օպտիկականից, մինչդեռ սովորական աղբյուրներում այն շատ ավելի թույլ է։
Կարիճ X-1-ը հայտնագործել է Ռիկարդո Ջակոնին, ով Կարիճ X-1-ի և այլ հայտնագործությունների համար 2002 թվականին արժանացել է ֆիզիկայի բնագավառում Նոբելյան մրցանակի։
Այժմ հայտնի է, որ Կարիճ X-1-ի նման աղբյուրները կոմպակտ աստղեր են, ինչպիսիք են նեյտրոնային աստղերը և սև խոռոչները։


== Տես նաև ==
Աստղեր
Համաստեղություններ
Անտարես
Նեյտրոնային աստղ
List of X-ray pulsars(անգլ.)


== Ծանոթագրություններ ==


== Արտաքին հղումներ ==
Нейтронные звезды: Скорпион Х-1 (Scorpius X-1) – самый мощный рентгеновский источник(ռուս.)
alchetron.com https://alchetron.com/Scorpius-X-1։ Վերցված է 2020-07-18  
Աստղերի ռենտգենյան ճառագայթումը և դրանց ձևավորման մեխանիզմները(ռուս.)
Papier d'Arménie

«Papier d'Arménie» կամ «Հայկական թուղթ», դա սենյակային օդորակիչ է, որը վաճառվում է տրցակի տեսքով՝ կազմված տասներկու թղթյա թերթիկների երեք փնջից։ Թերթիկները պատված են բենզոինի խեժով (ստացվում է Styrax benzoin ծառից)։ Օգտագործվում է Եվրոպայում՝ հատկապես Ֆրանսիայում։


== Պատմություն ==
19-րդ դարի վերջում Օգյուստ Պոնսոն (Auguste Ponsot) հայտնաբերեց, որ հայկական տնային տնտեսությունները վառում են ստիրաքսը որպես սենյակային անուշահոտություն և ախտահանիչ միջոց։ Պոնսոն ադապտացրեց այս սովորույթը դեղագործ Անրի Ղիվիեղի (Henri Rivier) օգնությամբ՝ բենզոինային խեժը լուծվում էր ալկոհոլի մեջ, ապա ներծծվում է թղթերի մեջ։ «Ալքիմիան», որին տրվեց «Papier d'Arménie» անվանումը («Հայաստանի թուղթ»), կայուն արտադրվել է Մոնղուժում (Montrouge), Ֆրանսիա, սկսած 1885 թ-ից։ Այն ունեցել է մեծ հաջողություն հիգիենայի 1888 և 1889 թթ. ցուցահանդեսների ժամանակ։


== Օգտագործում ==
Սովորաբար, մի շերտ «Papier d'Arménie» պատռվում է տրցակից, ծալվում է հարմոնի պես և տեղադրվում է ջերմակայուն նեցուկի մեջ։ Այրելիս թուղթը շերտը չի բոցավառվում, այլ միայն շիկանում է և ծխում՝ արձակելով վանիլի հոտին բնորոշ խեժի բույր։ Այն կիրառվում է որպես օդորակիչ (նաև ծխախոտի և կենդանիների հոտի դեմ), նաև որպես հակացեցային միջոց։
2006 թին «Ինչ անել» (Que Choisir) ամսագրում ներկայացված համեմատություններում վնասակար համարվող նյութեր բենզենի (benzene) և ֆորմալդեհիդի (formaldehyde) պարունակությունը հետազոտված 72 նմանատիպ նյութերից «Papier d'Arménie»-ում ամենաթույլն է եղել։
(6927) Տոնեգավա

(6927) Տոնեգավա (անգլ.՝ Tonegawa), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 2-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,340513 ա. մ., առավելագույնը մոտենում է 2,317 ա. մ. հեռավորության վրա և հեռանում 2,364 ա. մ.։ Արեգակի շուրջ մեկ ամբողջական պտույտ է կատարում 1307,87 երկրային օրվա ընթացքում, իր ուղեծրով շարժվելով միջինում 0,275256 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6927) Տոնեգավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սովետի նարոդնիխ դեպուտատով

«Սովետի նառոդնիխ դեպուտատով» (ռուս.՝ Советы народных депутатов, «ժողովրդական դեպուտատների սովետներ»), հասարակական-քաղաքական ամսագիր նախկին Խորհրդային Միությունում։ Առաջին անգամ լույս է տեսել 1957 թվականին, Մոսկվայում։ Խորհրդային գաղափարախոսության դիրքերից լուսաբանել է խորհրդային կյանքը, պատգամավորների գործունեությունը, պետական մարմինների աշխատանքի փորձը տնտեսության, մշակույթի, կրթության, առողջապահության, սոցիալական ապահովության, բնակարանային-կոմունալ տնտեսության, ֆինանսների, բնակչության կենցաղային սպասարկման, առևտրի և այլ բնագավառներում։ Տպագրել է օրենսդրությունների մեկնաբանություններ, ընթերցողների հարցերի պատասխաններ, խորհրդատվություններ և այլն։ Անդրադարձել է նաև Սոցիալիստական ճամբարի երկրների անցուդարձին։
Անթոնի Մարսիալ

Անթոնի Մարսիալ (ֆր.՝ Anthony Martial, դեկտեմբերի 5, 1995(1995-12-05), Massy), ֆրանսիացի ֆուտբոլիստ, հարձակվող։ Հանդես է գալիս անգլիական «Մանչեսթեր Յունայթեդում» և Ֆրանսիայի հավաքականում։


== Ակումբային կարիերա ==


=== «Օլիմպիկ Լիոն» ===
2009 թվականին 14-ամյա Մարսիալը ընդունվել է «Օլիմպիկի» ակադեմիա։ Նա թիմի կազմում 21 խաղում դարձել է 32 գոլի հեղինակ՝ 17 տարեկանում։ Թիմի առաջին կազմում իր դեբյուտը նշել է 2012 թվականի դեկտեմբերի 6-ին՝ Եվրոպայի լիգայի շրջանակներում կայացած «Ապեոլի» դեմ խաղում, 80-րդ րոպեին փոխարինելով Յասին Բենզյային։
2013 թվականի փետրվարի 3-ին Մարսիալը իր դեբյուտն է նշել Լիգա 1-ում՝ «Այաչոյի» դեմ խաղում, 79-րդ րոպեին փոխարինելով Ռաշիդ Գեզալին։


=== «Մոնակո» ===
2013 թվականի հունիսի 30-ին Մարսիալը տեղափոխվել է «Մոնակո»։ Տրանսֆերը արժեցել է 5 միլիոն եվրո գումարած բոնուսներ։ 2013 թվականի նոյեմբերի 24-ին Անթոնին իր դեբյուտն է նշել նոր թիմի կազմում՝ «Նանտի» դեմ խաղում, 63-րդ րոպեին փոխարինելով Ռադամել Ֆալկաոյին։ Նոյեմբերի 30-ին Մարսիալը իր առաջին գոլն է խփել ֆրանսիական թիմի կազմում՝ «Ռենի» դեմ խաղում։ 2014 թվականի հունվարի 27-ին Անթոնին իր պայմանագիրը երկարաձգել է մինչև 2018 թվականը։
2014/15 մրցաշրջանում Մարսիալը դարձել է «Մոնակոյի» հիմնական կազմի ֆուտբոլիստ։ 2015 թվականի մարտի 13-ին «Բաստիայի» դեմ խաղում Մարսիալը դարձել է դուբլի հեղինակ։ 2014/15 մրցաշրջանում Մարսիալը առաջնությունում դարձել է 9 գոլի հեղինակ, ինչպես նաև 3 գոլի հեղինակ գավաթի խաղարկությունում։
2015 թվականի օգոստոսի 4-ին Անթոնին իր առաջին գոլն է խփել Չեմպիոնների լիգայի որակավորման փուլում կայացած «Յանգ Բոյզի» դեմ խաղում։


=== «Մանչեսթեր Յունայթեդ» ===
2015 թվականի ամառային տրանսֆերային պատուհանի ընթացքում Մարսիալով հետաքրքրվում էին անգլիական մի շարք ակումբներ, ինչպիսիք են՝ «Տոտենհեմը», «Չելսին» և «Արսենալը»։ Բայց ի վերջո տրանսֆերային պատուհանի վերջին օրը՝ 2015 թվականի սեպտեմբերի 1-ին Մարսիալը 36 միլիոն ֆունտ ստերլինգի դիմաց տեղափոխվեց «Մանչեսթեր Յունայթեդ»։ Այս տրանսֆերը դարձավ պատմության մեջ ամենաթանկ տրանֆերը մինչև 20 տարեկանների հասակում։
Անգլիական թիմի կազմում իր դեբյուտը նշել է սեպտեմբերի 12-ին՝ «Լիվերպուլի» դեմ կայացած խաղում, 65-րդ րոպեին փոխարինելով Խուան Մատային։ Խաղն ավարտվեց 3:1 հաշվով։ Սեպտեմբերի 20-ին «Սաութհեմտոնի» դեմ խաղում Մարսիալը դարձավ դուբլի հեղինակ, խփելով իր առաջին գոլերը անգլիական ակումբի կազմում։


== Միջազգային կարիերա ==
Մարսիալը իր դեբյուտը Ֆրանսիայի Մ21 հավաքականի կազմում նշել է 2013 թվականի օգոստոսի 13-ին՝ Գերմանիայի Մ21 հավաքականի դեմ խաղում։ 2013 թվականի սեպտեմբերի 5-ին Մարսիալը իր առաջին գոլն է խփել Ֆրանսիայի Մ21 հավաքականի կազմում՝ Ղազախստանի դեմ խաղում։


== Անձնական կյանք ==
Անթոնին ամուսնացած է, նրա կնոջ անունը Սամանտա է։ Նրանք ունեն մեկ երեխա՝ Տոտոն։


== Ձեռքբերումներ ==


=== Միջազգային ===
Եվրոպայի փոխչեմպիոն (Մ19) - 2013


=== Անձնական ===
Goldn Boy-ի մրցանակակիր - 2015
ԱՊԼ-ի ամսվա լավագույն ֆուտբոլիստ - սեպտեմբեր 2015


== Ակումբային վիճակագրություն ==


=== Խաղերը և գոլերը Ֆրանսիայի ազգային հավաքականում ===
Ընդհանուր՝ 13 գոլ, 1 գոլ; 11 հաղթանակ, 0 ոչ-ոքի, 2 պարտություն


== Ծանոթագրություններ ==


== Արտաքին հղումներ ==
Պրոֆիլը Մանչեսթեր Յունայթեդի պաշտոնական կայքում
Պրոֆիլը transfermarkt.com կայքում
Վիճակագրությունը soccerbase.com կայքում(չաշխատող հղում)
Պրոֆիլը footballdatabase.eu կայքում
Պոժար (գյուղ, Շումյաչինսկի շրջան)

Անվան այլ կիրառումների համար տե՛ս՝ ՊոժարՊոժար (ռուս.՝ Пожарь), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալվատորե Ռոզա

Սալվատորե Ռոզա (իտալերեն՝ Salvator Rosa, հունիսի 20, 1615(1615-06-20)[…], Նեապոլ, Նեապոլի թագավորություն - մարտի 15, 1673(1673-03-15)[…], Հռոմ, Պապական մարզ), իտալացի նկարիչ և բանաստեղծ։ Ստեղծագործել է Նեապոլում, Ֆլորենցիայում և Հռոմում։ Սոցիալական առկա նորմերի դեմ ռոմանտիկ բողոքի տարրերով տոգորված Ռոզայի արվեստը հակադրվել է իտալական բարոկկոյի ակադեմիական ուղղությանը։ Ռոզայի կրոնական, և դիցաբանական («Աստրեայի հրաժեշտը գյուղացիներին», Պատմագեղարվեստական թանգարան, Վիեննա), ինչպես և հեծելազորի ճակատամարտեր և ծովափնյա տեսարաններ պատկերող նրա նկարներն ու դիմանկարները առանձնանում են լուսաստվերային սուր հակադրություններով։
Գրական երկերում դիմել է բարդ այլաբանությունների և արտասովոր դրամատիկականացված կերպարների, սուր ծաղրել իր ժամանակի իտալական գրական ուղղությունները, խարազանել տիրող դասակարգերի արատները։ «Պատերազմ» երգիծանքում Ռոզան համակրանքով է պատկերել Նեապոլի 1647 թվականի ժողովրդական հակաֆեոդալական ապստամբությունը։


== Երկեր Ս. Ռոզայի մասին ==

Մի շարք կենսագրական ու գեղարվեստական ստեղծագործություններում հիշատակություններ կան Սալվատոր Ռոզայի մասին։

Դոմենիկո Պասերին նրա մասին պատմում է Vite de Pittori-ում։
Salvini, Satire e Vita di Salvator Rosa
Bernardo de' Dominici, Vita di Rosa (1742, Նեապոլ)
Անգլիայում Lady Morgan-ը The Life and Times of Salvator Rosa-ում և Ալբերտ Քոթթոնը (Albert Cotton) A Company of Death երկում ստեղծել են Ս. Ռոզայի կյանքի ռոմանտիկ պատմությունը։
Ս. Ռոզան Է. Հոֆմանի 1819 թվականին հրատարակված Signor Formica (հայտնի է նաև «Սալվատոր Ռոզա» վերնագրով) վիպակի հերոսն է։
19-րդ դարի իտալացի կոմպոզիտոր Անտոնիո Կառլոս Գոմեսը հեղինակել է «Սալվատոր Ռոզա» վերնագրով օպերա՝ Էժեն դը Միրակուրի Masaniello վեպի հիման վրա։
1846 թվականին Լոնդոնի Նորին գերազանցության թատրոնում ներկայացվել է կոմպոզիտոր Ցեզար Պունյիի «Կատարինա» բալետը Սալվատոր Ռոզայի և Աբրուցցիի բրիգադների հարաբերությունների մասին
Ֆերենց Լիստի դաշնամուրային ժողովածուի մաս է կազմում Canzonetta del Salvator Rosa երկը, որի հավանական հեղինակը Ջովաննի Բանոչինին է։


== Պատկերասրահ ==


=== Յուղաներկ աշխատանքներ ===

		
		
		
		
		
		
		
		
		
		
		
		
		


=== Բնանկարներ ===

		
		
		
		
		
		
		
		
		
		
		
		


=== Գծանկարեր ===
Գծանկարները թվագրված չեն, արված են թղթի վրա, գրիչով, թանաքով, կավիճով։

		
		
		
		
		


=== Դրոշմապատկերներ ===
Բոլոր դրոշմապատկերները փորագրանկարներ են։

		
		
		
		
		


== Ծանոթագրություններ ==


== Արտաքին հղումներ ==
Notes on etchings titled The genius of Salvator Rosa.
Artcyclopedia entry on Salvator Rosa online.
Exhibition 2011, Kimbell Art Museum, Fort Worth, Texas
Jusepe de Ribera, 1591-1652, a full text exhibition catalog from The Metropolitan Museum of Art, which includes material on Salvator Rosa (see index)
Գերխանա

Գերխանա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ազիզա Ազիմովա

Ազիզա Ազիմովա (տաջ.՝ Азиза Азимова, դեկտեմբերի 5, 1915(1915-12-05), Տաջիկստան - 1997), բալետի տաջիկ խորհրդային արտիստուհի, դրամատիկ դերասանուհի, բալետմայստեր, Տաջիկստանի ԽՍՀ ժողովրդական արտիստ (1941):


== Կենսագրություն ==
Ազիզա Ազիմովան ծնվել է 1915 թվականին Սուրխիի (Տաջիկստանի հյուսիսային մասում) կիշլակում՝ աղքատի ընտանիքում։ 2 տարեկանում նրա մայրը մահացել է։ Հոր հետ տեղափոխվել է Բուխարայի Բոգոուտդին կիշլակ։ Որոշ ժամանակ անց աղքատության պատճառով հայրը ստիպված է եղել աղջկան 75 ռուբլով վաճառել բուխարացի թասակագործի։ Մինչև 8 տարեկանը Ազիզան թասակագործի ընտանիքում ապրել է «չուրիի» կարգավիճակով։ 1923 թվականին Բուխարայի լուսժողկոմի կողմից ուղարկվել է Մոսկվա՝ սովորելու։ Մոսկվայում սովորելու ժամանակ Ազիզա Ազիմովայի մեջ առաջին անգամ դերասանուհի դառնալու ցանկություն է առաջացել։
Վերադառնալով Բուխարա՝ Ազիզան ընդունվել է մանկավարժական իգական տեխնիկումը և սկսել է հաճախել թատերական ստուդիա։ 1930 թվականին ընդունվել է Տաշքենդի շրջիկ աշխատանքային թատրոնի թատերախումբ։
Առաջին անգամ բեմ է բարձրացել Ստալինաբադի երաժշտա-դրամատիկական թատրոնում՝ որպես դրամատիկ դերասանուհի։ 1937 թվականին դարձել է Տաջիկստանի երաժշտական թատրոնի մենակատար։
1950 թվականին ավարտել է Ռուսաստանի թատերական արվեստի համալսարանի բալետմայստերական ֆակուլտետը և Այնայի անվան թատրոնում բեմադրել «Կարմիր ծաղիկ» (1951), «Բժիշկ Այբոլիտ» (1952) բալետները։ Նա՝ որպես պարուհի և բալետմայստեր, մասնակցել է Տաջիկստանի պարային կոլեկտիվների տարբեր ստուգատեսների ու համերգների, ստեղծագործական խմբերի հյուրախաղերին ԽՍՀՄ հանրապետություններում և արտասահմանյան երկրներում։ 20-րդ դարի 70-80-ական թվականներին Ազիմովան Տաջիկստանի Մ. Տուրսունզադեի անվան արվեստի պետական ինստիտուտի պարարվեստի բաժնում զբաղվել է մանկավարժական գործունեությամբ։


== Գործունեություն ==


=== Դերեր Տաջիկստանի երաժշտա-դրամատիկական թատրոնում (Ստալինաբադ) ===
«Մուբորիզա» − Շիրին
«Պլատոն Կրեչետ» (Ալեքսանդր Կոռնեյչուկ) − մայր
«Տուրանդոտ Արքայադուստրը» (Կառլո Գոցցի) − Ադելմա
«Հովվի դուստրը» − Սաոդատ


=== Բալետի պարտիաներ ===
«Երկու վարդ» (լիբրետոն՝ Մ. Ռաբիևի, երաժշտությունը՝ Ա. Լենսկոյի) − Նոզգուլ
«Ապարդյուն նախազգուշություն» (Պետեր Լյուդվիգ Հերթել) − Լիզա
«Բախչիսարայի շատրվան» (Բորիս Ասաֆև) − Մարիա


== Ծանոթագրություններ ==


== Արտաքին հղումներ ==
Ազիմովա Ազիզա(չաշխատող հղում)
Իվանովկա (գյուղ, Դվուրեչենսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1850 թվականին։
2001 թվականի տվյալներով Իվանովկա գյուղում բնակվում էր 82 մարդ։ Բնակավայրը զբաղեցնում է 0,272 կմ² տարածք։ Բնակչության խտությունը կազմում էր 301,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լամբերտի օրենք

Լասբերտի օրենք, բնութագրում է լուսարձակող կամ ցրող (դիֆուզ) մակերևույթի ճառագայթման բաշխումը։ Ձևակերպել է (1760) գերմանացի գիտնական Յոհան Հենրիխ Լամբերտը։ Լամբերտի օրենքիի համաձայն ճառագայթող կամ ցրող մակերևույթի պայծառությունը բոլոր ուղղություններով միատեսակ է։ Միևնույն ժամանակ, ըստ այդ օրենքի, մակերևույթի (օ մակերեսով) նորմալի հետ փ անկյուն կազմող ուղղությամբ՜ լույսի ուժը՝ 

  
    
      
        
          d
          
            2
          
        
        
          Q
          
            n
          
        
        =
        d
        
          Q
          
            n
          
        
        ⋅
        d
        ω
        ⋅
        cos
        ⁡
        φ
        .
      
    
    {\displaystyle d^{2}Q_{n}=dQ_{n}\cdot d\omega \cdot \cos \varphi .}
  .որտեղ B-ն միավոր մակերեսով մակերևույթի պայծառությունն է, իսկ I^Ba-ն՝ լույսի ուժը նորմալ ուղղությամբ (փ=0)։ Լամբերտի օրոնքին հետևում է, որ դիֆուզ-լուսարձակող մակերևույթից առաքված լույսի ուժը առավելագույնն է նորմայի ուղղությամբ և հավասար է զրոյի մակերևույթը շոշափող ուղղությամբ։ Թեև Լասբերտի օրենքը ճիշտ է միայն բացարձակ սև մարմնի համար, սակայն գործնականում այդ օրենքին ենթարկվում են նաև փայլատ մակերևույթները և պղտոր միջավայրերը (կաթնապակին, ամպերը ևն)։
Կրեզանսի

Կրեզանսի (ֆր.՝ Crézancy), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Էսոմ սյուր Մարն կանտոնի կազմի մեջ։ Համայնքի շրջանն է հանդիսանում Շատո Տիերին։
Համայնքի INSEE ծածկագիրն է 02239։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 1110 մարդ։


== Տնտեսություն ==
2010 թվականին 727 մարդկանցից (15—64 տարեկան) 542-ը եղել են առավել ակտիվ տնտեսվարողներ, 185-ը եղել են համեմատաբար ոչ ակտիվ (ակտիվության ցուցանիշը կազմել է 74,6 %, 1999 թվականին եղել է 69,5 %)։ 542 ակտիվ քաղաքացիներից 468-ը աշխատել են տարբեր ձեռնարկություններում (252 տղամարդ և 216 կին), անաշխատունակների թիվը կազմել է 74 մարդ (28 տղամարդ և 46 կին)։ 185 ոչ ակտիվ մարդկանցից 73-ը եղել են կամ աշակերտ կամ էլ ուսանող, 49-ը եղել են թոշակառու, 63-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կրեզանսի ազգային համալսարանի վիճակագրություն (ֆր.)
(1366) Պիկոլո

(1366) Պիկոլո (անգլ.՝ Piccolo), աստերոիդ աստերոիդների հիմնական գոտում։ Հայտնաբերվել է 1932 թվականի նոյեմբերի 29-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,872716 ա. մ., առավելագույնը մոտենում է 2,4643 ա. մ. հեռավորության վրա և հեռանում 3,2811 ա. մ.։ Արեգակի շուրջ մեկ ամբողջական պտույտ է կատարում 1778,43 երկրային օրվա ընթացքում, իր ուղեծրով շարժվելով միջինում 0,202425 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1366) Պիկոլո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուլատա ազգային անտառ

Մուլատա ազգային անտառ (պորտ.՝ Floresta Nacional de Mulata), ազգային անտառ Պարա նահանգում, Բրազիլիա։


== Տեղագրություն ==
Մուլատա ազգային անտառն ունի 216601.41 հա տարածք։ Այն գրեթե հավասարապես բաժանված է Ալենկեր (49.7 %) և Մոնտի Ալեգրի (50.3 %) մունիցիպալիտետների միջև՝ Պարա նահանգում։ Արևմուտքից միացած է Տրոմբետաս պետական պարկին, իսկ հյուսիսից՝ Պարու պետական անտառին։ Անտառը գտնվում է Ամազոն ցածրավայրի հյուսիսում՝ Ամազոն գետի եզրային հարթավայրում։ Գտնվում է 78-732 մետր բարձրության վրա։ Այն ցամաքել է Մաիկուրու, Կուրուա և Կումինապանեմա գետերից։
Մուլատա ազգային անտառը Ամազոն բիոմում է։ Տարեկան տեղումների քանակը 1700 մմ է։ Ջերմաստիճանը տատանվում է 26-ից մինչև 28 °C, իսկ միջինը` 26 °C է։ Ծածկույթի 53%-ը խիտ խոնավ անտառ է, 5%-ը բաց խոնավ անտառ, իսկ 41%-ը սավաննա-անտառ է։ Սավաննան սփռված է դեպի հարավ։


== Պատմություն ==
Մուլատա ազգային անտառը ստեղծվել է 2001 թվականի օգոստոսի 1-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ 1965 թվականին Ագրարիայի ազգային ինստիտուտի ռեֆորմի կողմից բնակիչների համար ստեղծվեց տարածք՝ իրենց հողերի փոխհատուցման համար։ Խորհրդատվական խորհուրդը ստեղծվել է 2011 թվականի մարտի 30-ին։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)` անտառային ռեսուրսների կայուն օգտագործման և գիտական հետազոտությունների նպատակներով` շեշտը դնելով հայրենի անտառների կայուն շահագործման մեթոդներին։ Պահպանվող տեսակներից են ամազոնյան լամանտինները (Trichechus inunguis)։
2015 թվականի սեպտեմբերին Չիկո Մենդեսի Կենսաբազմազանության պահպանության ինստիտուտը հայտնեց, որ իրենց գործակալները և դաշնային ու ռազմական ոստիկանությունը հայտնաբերել են ազգային անտառներում բացված ճանապարհներ՝ մոտավորապես 6 կիլոմետր և տասնյակ կոտրված ծառեր՝ հիմնականում շատ արժեքավոր։ Նրանք ոչնչացրեցին անտառում հայտնաբերված ծառերն ու թրթուրավոր շարժասարք։


== Ծանոթագրություններ ==


== Աղբյուրներ ==
 (portuguese) Flona de Mulata, Chico Mendes Institute for Biodiversity Conservation, արխիվացված  օրիգինալից 2016-08-16-ին, https://web.archive.org/web/20160816234300/http://www.icmbio.gov.br/portal/unidadesdeconservacao/biomas-brasileiros/amazonia/unidades-de-conservacao-amazonia/1940-flona-de-mulata, վերցված է 2016-06-01 
 (portuguese) FLONA de Mulata, ISA: Instituto Socioambiental, https://uc.socioambiental.org/uc/4750, վերցված է 2016-06-01 
 (portuguese) Floresta paraense combate retirada ilegal de madeira, ICMBio, 29 September 2015, https://uc.socioambiental.org/uc/4750, վերցված է 2016-06-01 
 (portuguese) Unidade de Conservação: Floresta Nacional de Mulata, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=99, վերցված է 2016-06-01
(9729) 1981 RQ

(9729) 1981 RQ, աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 7-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,578535 ա. մ., առավելագույնը մոտենում է 2,1029 ա. մ. հեռավորության վրա և հեռանում 3,0542 ա. մ.։ Արեգակի շուրջ մեկ ամբողջական պտույտ է կատարում 1512,37 երկրային օրվա ընթացքում, իր ուղեծրով շարժվելով միջինում 0,238037 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9729) 1981 RQ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոլա (Դվինիցայի վտակ)

Մոլա (ռուս.՝ Мола), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Դվինիցա գետի ձախ ափում՝ 60 կմ հեռավորության վրա։ Գետի երկարությունը 26 կմ է։
Գետաբերանը գտնվում է Էրշովո գյուղի մոտ 12 կմ հարավում Վորոբյովո գյուղից, և 60 կմ հյուսիս-արևելք Սոկոլ գյուղից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007209
Հիդրոլոգիական ուսումնասիրությունների կոդը - 103000720
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արտվանիսսու

Արտվանիսսու, գետակ Հայկական լեռնաշխարհում, Կարասուի աջակողմյան վտակը։ Մայր գետին է միանում Մամախաթուն գյուղաքաղաքից մոտ 20 կմ հյուսիս–արևմուտք։


== Ծանոթագրություններ ==
Մարեկ Բելկա

Մարեկ Մարիան Բելկա, լեհ տնտեսագետ և պետական գործիչ։


== Կենսագրություն ==
Սովորել է Լոձի համալսարանում, որն ավարտել է 1972 թվականին, իսկ հետագայում ուսումը շարունակել է Կոլումբիայի համալսարանում, Չիկագոյի համալսարանում և Լոնդոնի տնտեսագիտության և քաղաքական գիտությունների դպրոցում։ Լեհաստանի Ժողովրդական Հանրապետության օրոք եղել է Լեհ ուսանողների ասոցիացիայի, Լեհ սոցիալիստական ​​երիտասարդության միության ղեկավարը և Լոձի համալսարանի Լեհաստանի միացյալ աշխատավորների կուսակցության համալսարանական կոմիտեի քարտուղարը։ Պրոֆեսոր։
1990-1996 թվականներին Լեհաստանի ֆինանսների նախարարության խորհրդատուն էր։ 1997 թվականին Վլոձիմեժ Ցիմոշևիչի կառավարությունում եղել է Լեհաստանի ֆինանսների նախարարը։ 1997-2001 թվականներին եղել է Ալբանիայի վարչապետի օգնականը։ 2001-2002 թվականներին կրկին եղել է Լեհաստանի ֆինանսների նախարարը Լեշեկ Միլլերի կառավարությունում։ 2002-2003 թվականներին  «Ջեյ Փի Մորգան Չեյս ընդ կո.» ամերիկյան անդրազգային դրամագործական և ֆինանսային հոլդինգային ընկերությունում աշխատել է որպես խորհրդատու-կոնսուլտանտ։ 2003-2004 թվականներին եղել է Իրաքի ժամանակավոր վարչակազմի պատասխանատու աշխատակից։
2004-2005 թվականներին եղել է Լեհաստանի վարչապետը։ Մարեկ Բելկիի թեկնածությունը Սեյմում քաղաքական գործչի եվրոպամետ դիրքորոշման պատճառով բերեց կատաղի դիմադրության, և երբ նախագահ Ալեքսանդր Կվասնևսկին  առաջին անգամ հանձնարարեց նրան կառավարություն ձևավորել, միայն երրորդ փորձի ժամանակ էր, որ խորհրդարանը հաստատեց նրան այս պաշտոնում։ 2005 թվականին նա միացել է լիբերալ Դեմոկրատական ​​կուսակցությանը՝ «demokraci.pl»-ին, սակայն չի ընտրվել։
2006-2008 թվականնեին եղել է  Միավորված ազգերի կազմակերպության Եվրոպական տնտեսական հանձնաժողովի գործադիր քարտուղարը։ 2007 թվականին Մարեկ Բելկին Լեհաստանի կառավարության կողմից առաջադրվել է Արժույթի միջազգային հիմնադրամի գործադիր քարտուղարի պաշտոնում, սակայն չի ստացել համապատասխան աջակցություն։
2008 թվականից ԱՄՀ եվրոպական դեպարտամենտի տնօրենն է։
2010-2016 թվականերին զբաղեցնում էր Լեհաստանի Ազգային բանկի նախագահի պաշտոնը։
2019 թվականին նա ընտրվել է Եվրոպական խորհրդարանի պատգամավոր։


== Ծանոթագրություններ ==
Սենտ Անդրե դը Լիդոն

Սենտ Անդրե դը Լիդոն (ֆր.՝ Saint-André-de-Lidon), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ժեմոզակ կանտոնի Սենտ շրջանի կազմի մեջ։ 
Համայնքի INSEE կոդ՝ 17310։


== Բնակչություն ==
Համայնքի բնակչությունը 2010 թվականին կազմում էր 962 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սենտ Անդրե դը Լիդոն (ֆր.)
Թղիթ

Թղիթ,  ուշ բրոնզի և վաղ երկաթի դարի ամրոց։ Գտնվում է Կոտայքի մարզի Թեղենիք գյուղից 2,5 կմ արևմուտք, Ծաղկունյաց լեռնաշղթայի անտառապատ գագաթներից մեկի վրա։ 
1975-ին հայտնաբերել է ՀԽՍՀ ԳԱ արվեստի, հնագիտության և ազգագրության ինստ–ների և Երևանի համալսարանի հայագիտական կենտրոնի միացյալ հնագիտական երթուղային արշավախումբը։ Ունի պարսպապատ բնակավայր, ջրամբար և դամբարաններ։ Գրավում է մոտ 1 հա տարածություն, շրջափակված է պարսպով, որի արևմտյան՝ առավել լավ ամրացված հատվածն ունի չորս հզոր, ուղղանկյուն աշտարակ։ Պարսպի ու աշտարակների երկշար պատերը կառուցված են բազալտե խոշոր, կոպտատաշ վեմերից։ Շարքերի միջև մնացած տարածությունը լցված է մանր գլաքարերով և կավաշաղախով։ Պարսպի և աշտարակների պահպանված մասերի բարձրությունը տեղ–տեղ անցնում է 6 մ–ից։ Պարսպի վրա պահպանվել են նաև գլխավոր դարպասը (լայնությունը՝ մոտ 5 մ) և 2 մուտք։ Բնակատեղին տարածված է գագաթից լանջերն իջնող դարավանդների վրա։ Պահպանվել են բնակելի տների հետքեր։ Հյուսիս–արևմտյան կողմում գտնվում է ջրամբարը, որի ջուրն օգտագործվել է ամրոցի ջրամատակարարման և ոռոգման նպատակներով։ Վերգետնյա նյութի քննության հիման վրա ենթադրվում է, որ Թղիթը նախաուրարտական (մ. թ. ա. XIII–IX դդ.) շրջանի ամրոց է։ Թղիթը դեռևս կանոնավոր պեղումներով ուսումնասիրված չէ։
Թեյտ շրջան (Միսսիսիպի)

Թեյտ շրջան (անգլ.՝ Tate County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.046 կմ² է, բնակչությունը՝ 28.886 մարդ (2010 թ. տվյալներով)։ Շրջկենտրոնն է Սենատոբիա բնակավայրը։ Կազմավորվել է 1873 թ.։


== Ծանոթագրություններ ==
Զիվեցյան լիճ

Զիվեցյան լիճ, Զիվեցե (լեհ.՝ Jezioro Żywieckie), նույնպես հայտնի է Զիվեցյան ջրամբար (լեհ.՝ Żywiecki Zbiornik Wodny) կամ Տրեսնա ջրամբար (լեհ.՝ Zbiornik Wodny Tresna) անվամբ, արհեստական ջրամբար է, որը գտնվում է Զիվեց քաղաքի մոտ, Լեհաստանում։ Ձևավորվել է 1966 թվականին մի քանի գյուղեր խորտակելու ճանապարհով։


== Աշխարհագրական տեղակայում ==
Լճի հիմնական մորֆոմետրիկ չափորոշիչներն են՝

Ընդհանուր ծավալ — 94,6 մլն. մ³
Ամբարտակների առավելագույն մակարդակը — ծովի մակարդակից 344,86 մ բարձրության վրա
Ամբարտակների նորմալ մակարդակը — ծովի մակարդակից 342,56 մ բարձրության վրա
Ամբարտակների նվազագույն մակարդակը — ծովի մակարդակից 320,94 մ բարձրության վրաԱմբարտակների նորմալ մակարդակի դեպքում ջրամբարի չափորոշիչները հետևյալն են՝

Առավելագույն երկարությունը — 6,6 կմ
Միջին երկարություն — 6,25 կմ
Առափնյա հատվածի երկարությունը — 33,7 կմ
Առավելագույն լայնություն — 3,1 կմ
Լայնությունը կենտրոնական մասում — 2,5 կմ
Միջին լայնություն — 1,51 կմ
Առավելագույն խորություն — 26,8 կմ
Միջին խորություն — 8,6 կմԶիվեցյան ջրամբարը ի հայտ է եկել Սոլա գետի վրա ամբարտակ կառուցելու շնորհիվ։ Նրա երկարությունը 310 մ է կազմում, բարձրությունը 39 մ է։


== Կիրառելիություն ==
Ամբարտակը հանդիսանում է 21 ՄՎտ հզորությամբ ՀԷԿ-ի մի մասը։ Ներկայումս ջրամբարը ոչ միայն օգտագործվում է էլեկտրաեներգիա արտադրելու նպատակով, ջրհեղեներից պաշտպանվելու և Վերին Վիսլայի վտակները  կարգավորելու, այլև զբոսաշրջային նպատակներով։ Ենթադրվում է, որ շինարարության պահից 70 տարի անց ջրի ծավալը կնվազի մոտավորապես 50%-ով։ 2015 թվականին ջրի ծավալը կրճատվեց 2 մետրով, որը հնարավորություն տվեց առավել լավ ուսումնասիրել հատակը։


== Հայտնի իրադարձություններ ==
Ամեն տարի օգոստոսին անց է կացվում ռեգատա ի հիշատակ Ադամ Բանաշեկի։
1978 թվականի նոյեմբերի 15-ին լճի մոտ տեղի ունեցավ ավտոճանապարհային աղետ Katastrofa autobusów pod Żywcem։ Առավոտյան ժամը 5-ին երկու ավտոբուսներ Autosan H9 և Autosan H09, որոնք դեպի «Բժեշչա» ածխահանք էին տանում հանքագործներին, 18 մ բարձրությունից գահավիժեցին և ընկան լճի ջրերը։ Մահացավ 30 մարդ, 9-ին հաջողվեց փրկվել։ Աղետի մասին է հիշեցնում ցուցատախտակը, որը գտնվում է կամրջի վրա։


== Պատկերասրահ ==

		
		


== Ծանոթագրություններ ==


== Գրականություն ==
Robert Machowski, Martyna A. Rzętała, Mariusz Rzętała, Beata Wistuba Zbiornik Żywiecki – charakterystyka fizycznogeograficzna i znaczenie społeczno-gospodarcze. — Sosnowiec: Polskie Towarzystwo Geograficzne – Oddział Katowicki, 2005. — ISBN 83-922610-0-3
Կուստուգուլովո

Կուստուգուլովո (ռուս.՝ Кустугулово, բաշկիրերեն՝ Көстөғол), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 167 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեդուտա

Վեդուտա (իտալերեն՝ veduta, տեսնված, տեսք, նկար, տեսանկյուն), արևմտաեվրոպական գեղանկարչության ու գրաֆիկայի ժանր, որը հատկապես տարածված է եղել 18-րդ դարի Վենետիկում։ Վեդուտայի ժանրով արվեստի գործը նկար է կամ փորագրություն` ամենօրյա քաղաքային բնանկարի և ճարտարապետության հայտնի հուշարձանների մանրամասն պատկերմամբ։ Վեդուտաների բնորոշ առանձնահատկությունը պատկերի մեջ ճարտարապետության լուսանկարչական ճշգրտությունն է` ընդհուպ մինչև ամենափոքր մանրամասները, պատկերվող տարածության խորության հետ առանձնահատուկ կերպով միավորման գրաֆիկայնությունը։
Անտվերպենից Պոլ Բրիլը վեդուտայի նմանությամբ նկարել է դեռևս 16-րդ դարում։ Վեդուտիսների մեկ այլ նախորդ է եղել գերմանացի նկարիչ Յոզեֆ Հայնց կրտսերը (մոտ.` 1600-1678):
Քաղաքային բնանկարը 17-րդ դարի «փոքր հոլանդացիների» ամենասիրելի ժանրերից մեկն էր։ Նրանցից առավել հայտնի էին Փիթեր Սանրեդամը (1597-1665), Յան վան դեր Հեյդենը (1637-1712), Իով (1630-1693) և Հերրիտ (1638-1698) Բերկհեյդե եղբայրները։ Համաշխարհային ճանաչում է ձեռք բերել Դելֆտի տեսարան նկարը, որը պատկերվել է 1660 թվականին, Յան Վերմեերի կողմից։ Հոլանդիայից Հռոմ տեղափոխված վեդուտիստ Գասպար վան Վիտտելը նպաստել է մեծ չափերով, քաղաքային կյանքի առօրյան մանրամասնորեն պատկերող նկարչական ոճի` Իտալիայում տարածմանը։ Հռոմում է աշխատել նաև ամերիկացի Դուայթ Բենտոնը։ 
Ժանրն իր ծաղկման շրջանին է հասել 18-րդ դարում, Վենետիկի գեղարվեստի դպրոցում։ Նշանավոր վեդուտիստ է համարվում իտալացի Կանալետտոն։ Գեղանկարչական վեդուտաները կրկնում էին նաև օֆորտով։ Փորագրությունների անգլիացի հրատարակիչ և կոլեկցիոներ Ժոզեֆ Սմիթը, որը հայտնի էր «հյուպատոս Սմիթ» անունուվ, 1744 թվականից եղել է անգլիական հյուպատոսը Վենետիկում։ Հենց նա է հուշել Կանալետտոյին և մյուս վեդուտիսներին գեղանկարչական բնանկարնեն օֆորտի վերածելու միտքը` զբոսաշրջիկներին ու կոլեկցիոներներին վաճառելու համար։ Անգլիացի երիտասարդ ազնվականները սիրում էին իրենց հետ Իտալիայից բերել Կանատելլոյի և Ֆրանչեսկո Գվարդիի օֆորտային աշխատանքները` որպես իտալական տպավորությունների հիշողություն։ Բացի քաղաքային կյանքի ռեալիստական տեսարանները, պահանջարկ ունեին նաև կապրիչչոները` ճարտարապետական հսկա ավերակների բնանկարները, որոնք ստեղծվել էին այնպիսի վարպետների երևակայությամբ, ինչպիսիք են Անտոնիո Ջոլին, Միկելե Մարիեսկին, Ջովաննի Պաոլո Պանինին և Ջովաննի Բատիստա Պիրանեզին։ Շատ բնանկարիչ-վեդուտիստներ դիմում էին ճարտարապետական հեռանկարի վարպետների օգնությանը, որոնք ընդգծում էին պատրաստի նկարն ըստ ճարտարապետական պրոյեկցիայի կանոնների։
Վեդուտայի վարպետները պահանջված էին եվրոպական մի շարք երկրներում, այդ թվում` Ռուսաստանում, որտեղ ի թիվս այլոց այդ ժանրով աշխատել են գծանկարիչ Մ. Մախեևը, գեղանկարիչ Ֆ. Ալեքսեևը, Ի. Շարլեմանը և Լուիջի Պրեմացին։ Ռուսական տեսարաններով վեդուտաների շարք է ստեղծել ճարտարապետ Ջակոմո Կվարենգին։ Սաքսոնիայում և Լեհաստանում մեծ ճանաչում ուներ Կանալետտոյի զարմիկը` Բերնարդո Բելլոտտոն։ Իտալացի որոշ բնանկարիչներ ապրել և աշխատել են Անգլիայում` տեղի լորդերի պատվերով։
Իտալական դասական վեդուտան դարձել է համայնապատկերի արվեստի աղբյուրներից մեկը։


== Ծանոթագրություններ ==


== Արտաքին հղումներ ==
Վեդուտայի ժանրով աշխատող նկարիչներ
Բայկալ (գյուղ, Արսկի շրջան)

Անվան այլ կիրառումների համար տե՛ս՝ ԲայկալԲայկալ (ռուս.՝ Байкал), գյուղ Ռուսաստանի Թաթարստան հանրապետության Արսկի շրջանի կազմում։
Բնակչությունը 2000 թվականին գրանցված տվյալներով կազմում էր 291 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3854) Ջորջ

(3854) Ջորջ (անգլ.՝ George), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1983 թվականի մարտի 13-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 1,892439 ա. մ., առավելագույնը մոտենում է 1,6389 ա. մ. հեռավորության վրա և հեռանում 2,146 ա. մ.։ Արեգակի շուրջ մեկ ամբողջական պտույտ է կատարում 950,89 երկրային օրվա ընթացքում, իր ուղեծրով շարժվելով միջինում 0,378592 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,21° անկյուն։
Ջորջ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3854) Ջորջ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոքինի (Էնայի գավառ)

Ռոքինի (ֆր.՝ Rocquigny), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02650:


== Բնակչություն ==
2010 թվականի տվյալներով՝ համայնքի բնակչությունը կազմում է 393 մարդ։ 


== Տնտեսություն ==
2010 թվականին համայնքի 284 աշխատունակ (15-64 տարեկան) բնակիչներից 198-ը տնտեսապես ակտիվ էին, 86-ը՝ ոչ ակտիվ (ակտիվության ցուցանիշը կազմել է 69,7%, 1999 թվականին եղել է 71,7%)։ 198 տնտեսապես ակտիվ բնակիչներից աշխատում էին 179-ը (96 տղամարդ և 83 կին), գործազուրկ էին 19 մարդ (5 տղամարդ և 14 կին)։ 86 տնտեսապես ոչ ակտիվ բնակիչներից 18 ը եղել են աշակերտներ կամ ուսանողներ, 45-ը՝ թոշակառուներ, 23-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռուվրուա (ֆր.)
Ինյակի Աստիս

Ինյակի Աստիս Վենտուրա (իսպ.՝ Iñaki Astiz Ventura, նոյեմբերի 5, 1983(1983-11-05), Պամպլոնա), իսպանացի ֆուտբոլիստ, Լեգիա պաշտպան։


== Ակումբային կարիերա ==
Ինյակին ծնվել է Պամպլոնայում և այնտեղ սկսել է զբաղվել ֆուտբոլով։ Հանդես է եկել «Օսասունա» ակումբում։
2002 թվականից Աստիսը սկսեց հանդես գալ «Օսասունա Բ»-ում և կարողացավ դառնալ թիմի ավագ։ 2004 թվականից մինչև 2007 թվականը Աստիսի մարզիչը եղել է լեհ Յան Ուրբան-ը։ 2007 թվականին Յանը դարձավ «Լեգիայի» գլխավոր մարզիչ, իսկ Աստիսը տեղափոխվեց այնտեղ՝ Վարշավա, իր մարզչի մոտ, և վարձավճարով հանդես եկավ 1 տարի՝ դառնալով առաջին իսպանացին Լեհաստանի առաջնությունում։

Աստիսի դեբյուտը «Լեգիայի» կազմում կայացավ Ինտերտոտոյին գավաթի առաջնությունում, «Վետրիի» դեմ խաղում։ Այդ խաղը դադարեցվել է տրիբունայում խժդժությունների պատճառով, իսկ «լեգիան» պարտվել է 3:0 հաշվով։ 2007 թվականի հուլիսի 29-ին Ինյակ դեբյուտեց Լեհաստանի բարձրագույն լիգա և «Կրակովիայի» դեմ խաղում դուրս եկավ որպես մեկնարկային կազմի ֆուտբոլիստ։ 2007 թվականի օգոստոսի 25-ին ֆուտբոլիստը աչքի ընկավ իր առաջին գոլով։ 2007/2008 մրցաշրջանի ավարտին Ինյակին, ով մասնակցել էր Լեհաստանի առաջնության 23 խաղերի, 5 ամյա պայմանագիր կնքեց «Լեգիայի» հետ։ 2007/2008 մրցաշրջանում Աստիսը կարողացավ հաղթել Լեհաստանի գավաթը՝ մասնակցելով առաջնության 5 խաղերի, այդ թվում նաև եզրափակիչ հանդիպմանը «Վիսլայի» դեմ։
Հաջորդ մրցաշրջանում Աստիսը հաճախ էր դուրս գալիս խաղադաշտ որպես մեկնարկային կազմի ֆուտբոլիստ։ 2008/2009 մրցաշրջանում անցկացրել է 26 խաղ՝ դառնալով 1 գոլի հեղինակ։ 2009/2010 մրցաշրջանում Աստիսը նորից մասնակցեց Եվրոգավաթի առաջնությանը՝ անցկացնելով 4 հանդիպում։ Հաջորդ երկու մրցաշրջաններում իսպանացին երկու անգամ արժանացավ Լեհաստանի գավաթին՝ մասնակցելով ընդամենը 29 խաղ։ 2012/2013 մրցաշրջանում «լեգիային» հաջողվեց կերտել պատմություն՝ հաղթելով Լեհաստանի գավաթը։ Այդ մրցաշրջանում Աստիսն անցկացրեց 26 խաղ, նաև մասնակցեց եզրափակչի «Շլյոնսկի» դեմ խաղին։ 14-րդ տուրում «Ռուհ» ակումբի դեմ խաղում Աստիսն առաջին անգամ ստացավ կարմիր քարտ և լքեց խաղադաշտը։
2013 թվականի հունիսի 26-ին պաշտպանը երկարաձգեց իր պայմանագիրը 2 տարով։
2015 թվականի հունիսի 21-ին Աստիսը երկամյա պայմանագիր ստորագրեց ԱՊՈԵԼ-ի հետ։ Կիպրոսում իր նորամուտը նշեց հուլիսի 14-ին Չեմպիոնների Լիգայի որակավորման փուլում՝ «Վարդարի» դեմ խաղում։


== Ձեռքբերումներ ==
 «Լեգիա»։2012/13, 2013/14 մրցաշրջանների Լեհաստանի չեմպիոն։
2007/08, 2010/11, 2011/12, 2012/13, 2014/15 մրցաշրջանների Լեհաստանի գավաթի հաղթող։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Պրոֆիլը Weltfussball կայքում Archived 2018-01-23 at the Wayback Machine.(գերմ.)
պրոֆիլը 90minut.pl կայքում(լեհ.)
Դենիսով (Մարտինովսկի շրջան)

Դենիսով (ռուս.՝ Денисов), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ տնում է Մալո-Օռլովսկի գյուղական համայնքի կազմի մեջ։